**A TANKÖNYVELLÁTÁS RENDJE**

**2018/2019. tanév**

**Tisztelt Szülők!**

A 2018/2019-es tanév tankönyvrendelésével kapcsolatban az alábbiakról tájékoztatom Önöket:

***Jogszabályi háttér:***

* A nemzeti köznevelésről szóló 2011. évi CXC. törvény.
* 20/2012. EMMI rendelet.
* A nemzeti köznevelés tankönyvellátásáról szóló 2013. évi CCXXXII törvény.
* 17/2014. (III. 12.) EMMI rendelet a tankönyvvé, pedagógus-kézikönyvvé nyilvánítás, a tankönyvtámogatás, valamint az iskolai tankönyvellátás rendjéről.
* Az emberi erőforrások minisztere 21/2015. (IV. 17.) EMMI rendelete a tankönyvvé, pedagógus-kézikönyvvé nyilvánítás, a tankönyvtámogatás, valamint az iskolai tankönyvellátás rendjéről szóló 17/2014. (III. 12.) EMMI rendelet módosításáról.

**Ingyenes tankönyvellátásra jogosultak:** **valamennyi 1-8. osztályos tanuló.**

Az ingyenes tankönyvellátást iskolánk:

* tankönyvkölcsönzéssel,
* használt tankönyvekkel biztosítja.

Az **állam által biztosított ingyenes tankönyveket -** a munkafüzetek kivételével -az igazgató az iskola könyvtári állományába veszi, a továbbiakban az iskolai könyvtári állományban elkülönítetten kezeli, és a tanuló részére a tanév feladataihoz rendelkezésre bocsátja az iskola házirendjében meghatározottak szerint.

|  |  |  |
| --- | --- | --- |
| a tankönyvigények tantárgyankénti összesítése | 2018. március hónap | munkaközösség-vezetők,  igazgatóhelyettes |
| a tanulói adatok aktualizálása a KELLO  rendszerében | 2018. április 16 | tankönyvfelelős |
| iskola elkészíti a tankönyvrendelését | 2018. március 20. | tankönyvfelelős,  igazgatóhelyettes |
| szülői nyilatkozat begyűjtése az igényelt és nem igényelt tankönyvekről | 2018. április 24. | osztályfőnökök,  tankönyvfelelős |
| a tankönyvrendelések rögzítése a KELLO rendszerében | 2018. április vége – május eleje | tankönyvfelelős |
| a tankönyvrendelés módosítása,  új beiratkozók rendelésének leadása a KELLO felé | 2018. június30. | tankönyvfelelős |
| a kölcsönzött és tartóssá nyilvánított tankönyvek begyűjtése, | 2018. június második hete | osztályfőnökök |
| a kiszállított tankönyvek átvétele | 2018. augusztus | tankönyvfelelős |
| a tankönyvek kiosztása | 2018. szeptember 3. | osztályfőnökök |
| pótrendelés | 2018. szeptember | tankönyvfelelős |

A KELLO honlapján elérhető az a **publikus webshop**, amelyen keresztül bárki megvásárolhatja a tankönyveket saját gyermeke részére. A címe: **http://webshop.kello.hu/**

**A tankönyvellátásban közreműködők feladatai:**

***Az igazgató felelős:***

* a tankönyvellátás megszervezéséért,
* a tankönyvellátás helyi rendjének kialakításáért,
* a tankönyvfelelős megbízásáért,
* az illetékes szervezetek véleményének beszerzéséért.

***A tankönyvfelelős:***

* kapcsolatot tart a tankönyvellátás megszervezésében résztvevő személyekkel

(igazgató, osztályfőnökök, munkaközösség-vezetők, szaktanárok, szülők és a Kelló),

* lebonyolítja a tankönyvrendelést, pótrendelést, visszáruzást,
* átveszi és osztályonként elkülöníti a tankönyveket,
* gondoskodik a tartós tankönyvek kikölcsönzéséről.

.

***A munkaközösség-vezetők:***

* szakmai szempontból koordinálják a tankönyvek kiválasztását,
* előnyben részesítik a tartós tankönyveket,
* szorgalmazzák egységes tankönyvcsaládok használatát,

***Az osztályfőnökök:***

* kiosztják és begyűjtik a szülők rendelési igényét tartalmazó nyomtatványt,
* évfolyamonként összesítik és továbbítják a megrendelni kívánt tankönyveket,
* elvégzik a tanév végén a kölcsönzött könyvek begyűjtését.

***A szaktanárok:***

* a munkaközösséggel egyeztetve kiválasztják az általuk tanított osztályok számára a megrendelni kívánt tankönyvet.

Alsópáhok, 2018. március 14.

Borsosné Csányi Éva sk.

igazgató